armvectores/hy_wikipedia_2023 huggingface dataset:
Մարկո Լեշկովիչ

Մարկո Լեշկովիչ (խորվ.՝ Marko Lešković, ապրիլի 27, 1991(1991-04-27), Նաշիցե, Osijek-Baranja County, Խորվաթիա), խորվաթ ֆուտբոլիստ, որ խաղում է պաշտպանի դիրքում։ Հանդես է գալիս Զագրեբի «Դինամո» ակումբում։


== Ակումբային կարիերա ==
Մարկո Լեշկովիչն իր ֆուտբոլային կարիերան սկսել է «Օսիեկ» ակումբում, որի հետ պրոֆեսիոնալ պալմանագիր է կնքել 2009 թվականի դեկտեմբերին։ 2010/11 մրցաշրջանի առաջին կեսը նա վարձավճարով անցկացրել է Խորվաթիայի Երկրորդ լիգայի «Սուխոպոլե» ակումբում։ 2011 թվականի մարտի 5-ին Մարկո Լեշկովիչը կատարել է իր նորամուտը Խորվաթիայի Առաջին լիգայում՝ փոխարինման դուրս գալով «Իստրա 1961» ակումբի դեմ տնային խաղի վերջում։ 2012 մարտի 20-ին Մարկո Լեշկովիչը խփել է իր առաջին գոլը բարձրագույն մակարդակում՝ «Զագրեբ» ակումբի դեմ արտագնա խաղում գրավելով հակառակորդի դարպասը։
2013 թվականի փետրվարին Մարկո Լեշկովիչը դարձել է «Ռիեկա» ակումբի խաղացող, սակայն դրանից հետո չորս ամիս վարձավճարով խաղացել է «Օսիեկ» ակումբի կազմում։ 2016 թվականի հուլիսին նա պայմանագիր է կնքել Զագրեբի «Դինամո» ակումբի հետ։


== Կարիերան հավաքականում ==
2014 թվականի նոյեմբերի 12-ին Մարկո Լեշկովիչը կատարել է իր նորամուտը Խորվաթիայի հավաքականում՝ թիմի հիմնական կազմում մասնակցելով Արգենտինայի հավաքականի դեմ ընկերական խաղին։


== Ձեռքբերումներ ==
 «Ռիեկա»

Խորվաթիայի գավաթակիր (1) - 2013/14
Խորվաթիայի սուպերգավաթակիր (1) - 2014


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ֆուտբոլիստի էջը worldfootball.net կայքում(անգլ.)
Պրոֆիլը transfermarkt.com կայքում(անգլ.)
G7 40-րդ գագաթնաժողով

Մեծ յոթնյակի 40-րդ գագաթնաժողով, Մեծ յոթնյակի 40-րդ գագաթնաժողովն անցկացվել է 2014 թվականի հունիսի 4-5-ը Բրյուսելում (Բելգիա)՝ ավելի վաղ Սոչիում (Ռուսաստան) Մեծ ութնյակի 40-րդ գագաթնաժողովի նույն օրը պլանավորված փոխարեն, որը չեղյալ էր հայտարարվել 2014 թվականի փետրվար-մարտին Ռուսաստանի Դաշնությանը Ղրիմի միանալու կապակցությամբ։
2014 թվականի մարտի 2-ին ԱՄՆ պետքարտուղար Ջոն Քերին հայտարարել էր, որ Ռուսաստանը կարող է զրկվել G8-ում տեղերից՝ կապված Ղրիմում տեղի ունեցած իրադարձությունների հետ։ Մարտի 3-ին G8-ի յոթ երկրների ղեկավարները հայտարարել են Սոչիում կայանալիք գագաթնաժողովին մասնակցության դադարեցման մասին։
Մարտի 18-ին Ֆրանսիայի ԱԳ նախարար Լորան Ֆաբիուսը հայտարարել էր, որ արևմտյան երկրները պայմանավորվել են դադարեցնել Ռուսաստանի մասնակցությունը G8-ին։
Մարտի 20-ին Անգելա Մերկելը հայտարարել է. «Քանի դեռ քաղաքական պայմաններ չկան G8-ի նման կարևոր ձևաչափի համար, այլևս չկա G8-ը՝ ոչ գագաթաժողովը, ոչ էլ դրա ձևաչափը»։
Մարտի 24-ին Դևիդ Քեմերոնը հայտարարել է, որ G8 գագաթաժողով Ռուսաստանում այս տարի չի անցկացվի։ Որոշվել է 2014 թվականի հունիսին Բրյուսելում անցկացնել G7 գագաթաժողով՝ առանց Ռուսաստանի մասնակցության։ Ռուսաստանի անդամակցությունը դադարեցվել է այնքան ժամանակ, քանի դեռ Ռուսաստանը չի փոխել քաղաքական կուրսը։


== Ծանոթագրություններ ==


== Արտաքին հղումներ ==
Обращение Владимира Путина в связи с началом председательства Российской Федерации в «Группе восьми» (1 января 2014)
Официальный сайт и итоговая декларация саммита G7 в Брюсселе
Ռիմաս Կուրտինայտիս

Ռիմաս Կուրտինայտիս (լիտ.՝ Rimas Kurtinaitis, մայիսի 15, 1960(1960-05-15), Կաունաս, Լիտվական ԽՍՀ, ԽՍՀՄ), լիտվացի պրոֆեսիոնալ բասկետբոլի մարզիչ, նախկին բասկետբոլիստ, ԽՍՀՄ և Լիտվայի բասկետբոլի ազգային հավաքականների անդամ։ Վերջին անգամ մարզչական գործունեությամբ է զբաղվել ռուսական «Խիմկի Մոսկվայի մարզ» ակումբում։
Կուրտինայտիսը խաղացել է հարձակվող պաշտպանի դիրքում` ունենալով 196 սմ հասակ։ Խաղացել է մի շարք այնպիսի առաջատար եվրոպական ակումբներում, ինչպիսիք են «ԲԿՄԱ»-ն, «Ռեալ Մադրիդը» և հայրենի «Ժալգիրիս Կաունասը»։
1997 թվականին Կուրտինայտիսն ընտրվում է Լիտվայի հանրապետության սպորտի նախարար։ 2003 թվականին Կուրտինայտիսի ծառայությունները ձեռք է բերում Ադրբեջանը` մարզելու իր ազգային հավաքականը։
Մարզել է մի շարք եվրոպական ակուբներ։ «Լետվուս Ռիտաս» լիտվական ակումբը նրա մարչական տարիների օրոք դառնում է Եվրագավաթի հաղթող (2009)։ Եվրագավաթի հաղթող է դառնում նաև «Խիմկին»` 2012 թվականին։
2012 թվականի հունիսի 21-ին Կուրտինայտիսն հռչակվում է Եվրագավաթի բոլոր ժամանակների լավագույն մարզիչ։
Կուրտինայտիսը որպես բասկետբոլիստ եղել է թերևս միակը, ով երբևէ հանդես չգալով NBA-ի և ոչ մի ակումբում, մասնակցել է 1989 թվականի «NBA-ի 3-միավորանոց նետումների խաղին»։ Բացի այդ եղել է առաջին եվրոպացին, ով խաղացել է Ավստրալիայի բասկետբոլի լիգայում («Թաունսվիլ Կրոկոդայլս», 1993)։
Կարիերայի ընթացքում հանդես է եկել Խորհրդային Միության և Լիտվայի բասկետբոլի ազգային հավաքականների կազմում։ Ընդ որում՝ ԽՍՀՄ-ի կազմում հաղթել է ոսկե մեդալ 1988 թ. Սեուլի օլիմպիական խաղերում, արծաթե մեդալ 1986 թ.-ի աշխարհի առաջնությունում (Իսպանիա), ոսկե և բրոնզե մեդալներ՝ համապատասխանաբար 1985 և 1989 թվականների Եվրոպայի առաջնություններում։ Իսկ արդեն Լիտվայի ազգային հավաքականի կազմում դարձել է բրոնզե մեդալակիր 1992 թ.-ի Բարսելոնայի և 1996 թ.-ի Ատլանտայի ամառային օլիմպիական խաղրում, ինչպես նաև Եվրոպայի փոխչեմպիոն 1995 թվականին։


== Արտաքին հղումներ ==
ACB.com էջը Archived 2011-05-25 at the Wayback Machine.
Գետիկ (գետակ, Լոռու մարզ)

Անվան այլ կիրառումների համար տե՛ս՝ Գետիկ (այլ կիրառումներ)Գետիկ, գետակ Հայաստանի Լոռու մարզում, Փամբիջուր գետի աջ օժանդակը։ Սկիզբ է առնում Կամար լեռան արևմտյան լանջից և Ծիլքար գյուղից 2,5 կմ հյուսիս միախառնվում մայր գետին։ Երկարությունը 4,5 կմ է։


== Ծանոթագրություններ ==
Իսետ (այլ կիրառումներ)

Իսետ, կարող է վերաբերել՝

Իսետ - գետ Ռուսաստանում
Իսետ - գյուղ Ռուսաստանի, Սվերդլովսկի մարզի Վերխնյայա Պիշմա քաղաքային օկրուգի կազմում
Գալուշկի (գյուղ, Խիսլավիչսկի շրջան)

Անվան այլ կիրառումների համար տե՛ս՝ Գալուշկի (այլ կիրառումներ)Գալուշկի (ռուս.՝ Галушки), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբդռաշիտովո (գյուղ, Դուվանսկի շրջան)

Անվան այլ կիրառումների համար տե՛ս՝ Աբդրաշիտովո (այլ կիրառումներ)Աբդռաշիտովո (ռուս.՝ Абдрашитово, բաշկիրերեն՝ Әбдрәшит), գյուղ Ռուսաստանի Բաշկորտոստանի հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 376 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1978) Պատրիս

(1978) Պատրիս (անգլ.՝ Patrice), աստերոիդ աստերոիդների հիմնական գոտում։ Հայտնաբերվել է 1971 թվականի հունիսի 13-ին Պերիթ աստղադիտարանի կողմից Բիքլիյում։
Միջին հեռավորությունը Արեգակից կազմում է 2,193612 ա. մ., առավելագույնը մոտենում է 1,7228 ա. մ. հեռավորության վրա և հեռանում 2,6645 ա. մ.։ Արեգակի շուրջ մեկ ամբողջական պտույտ է կատարում 1186,69 երկրային օրվա ընթացքում, իր ուղեծրով շարժվելով միջինում 0,303364 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1978) Պատրիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռևեսթ լե Ռոշ

Ռևեսթ լե Ռոշ (ֆր.՝ Revest-les-Roches), համայնք Ֆրանսիայի հարավ-արևելքում՝ Պրովանս Ալպեր Լազուր ափ շրջանի ծովափնյա Ալպեր դեպարտամենտի Գրաս շրջանի Վանս կանտոնում։ Մինչև 2015 թվականի մարտը համայնքը վարչականորեն ընդգրկված էր Կուրսեգուլ լուծարված կանտոնի կազմում (Գրաս շրջան)։
Կոմունայի տարածքը կազմում է 8.61 կմ², 2006 թվականին բնակչությունը կազմել է 197 մարդ աճի միտումով, 2012 թվականին՝ 211 մարդ, բնակչության խտությունը՝ 24.5 մարդ/կմ²։


== Բնակչություն ==
Համայնքի բնակչությունը 2011 թվականին կազմել է 210 մարդ, 2012 թվականին՝ 211 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 110 բնակիչներից 85-ը եղել են տնտեսապես ակտիվ, 25-ը՝ ոչ ակտիվ (ակտիվության գործակիցը կազմել է 77.3 %, 1999 թվականին եղել է 68.8 %): Աշխատունակ տարիքի 85 ակտիվ բնակիչներից աշխատում էին 75-ը (38 տղամարդ և 37 կին), 10 հաշվառված էին որպես գործազուրկ (6 տղամարդ և 4 կին)։ Աշխատունակ տարիքի 25ոչ ակտիվ բնակիչներից 4-ը եղել են աշակերտներ կամ ուսանողներ, 13-ը՝ թոշակառուներ, իսկ 8-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 75 հարկատու տնային տնտեսություններ, որտեղ ապրում էր 1550 մարդ։ 18 հարկատուին բաժին ընկնող շահույթը կազմել է 562 եվրո։


== Ծանոթագրություններ ==


== Արտաքին հղումներ ==
[Ռևեսթ լե Ռոշ Տենե կոմունայի քաղաքապետարանի պաշտոնական կայք ](ֆր.)
Շիդալյա

Շիդալյա (ռուս.՝ Шидаля), գետ Ռուսաստանում, հոսում է Բաշկորտոստանի շրջանով։ Գետաբերանը գտնվում է Ալա-Ելգա գետի ձախ ափից 6,2 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետի ջրատնտեսային տեղամասը՝ Այ, գետի ենթաավազանը Բելայա, գետի գետային ավազանը
Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010201012111100021825
Կոդը ըստ հիդրոլոգիական հետազոտության (ՌԴ) — 111102182
Ավազանի կոդը — 10.01.02.010
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Retro Futurism

Retro Futurism (անգլ. թարգմանաբար՝ «Ռետրոֆուտուրիզմ», ոճավորված՝ REtro Futurism), Triple H հարավկորեական տրիոյի երկրորդ և վերջին մինի ալբոմ։ Այն թողարկվել է 2018 թվականի հուլիսի 18-ին Cube Entertainment-ի կողմից, իսկ գլխավոր սինգլը հանդիսանում է «Retro Future»-ը։


== Նախապատմություն և թողարկում ==
2018 թվականի հունիսի 26-ին Cube Entertainment-ի մի աղբյուր հայտարարեց, որ խումբը կվերադառնա հուլիսի 18-ին՝ առանց որևէ այլ մանրամասներ հայտնելու։ Նույն օրը խումբը ամսագրին տված հարցազրույցում ասել է, որ այս ալբոմի թեման կլինի ռետրոյի և ֆուտուրիզմի միաձուլումը, որի արդյունքում ալբոմի անունը դարձավ Retro Futurism: Նրանք նաև ցուցադրեցին, որ հավաքվում էին այն ժամանակ, երբ մարդիկ օգտագործում էին բջջային հեռախոսներ և փեյջերներ, ինչպես նաև ոգեշնչվում էին ռետրո երգիչներով։ Հուլիսի 13-ին խումբը տարբեր հարթակներում տեսանյութերի միջոցով ցույց տվեց երգերի ցանկը։
Ալբոմը թողարկվել է 2018 թվականի հուլիսի 18-ին՝ մի շարք երաժշտական պորտալների միջոցով, ներառյալ MelOn-ը՝ Հարավային Կորեայում և iTunes-ը՝ համաշխարհային շուկայի համար։


== Երգերի ցանկ ==


== Հիթ շքերթներ ==


== Ծանոթագրություններ ==
I Like You (A Happier Song)

«I Like You (A Happier Song)», ամերիկացի ռեփեր Post Malone-ի երգը Doja Cat-ի մասնակցությամբ, որը թողարկվել է 2022 թվականի հունիսի 7-ին Republic ձայնագրման լեյբլի կողմից՝ որպես Post Malone-ի «Twelve Carat Toothache» չորրորդ ստուդիական ալբոմի երրորդ սինգլ։ Երգն զբաղեցրել է Billboard Hot 100 ամերիկյան հիթ-շքերթի իններորդ հորիզոնականը՝ դառնալով Malone-ի տասնմեկերորդ հիթը լավագույն տասնյակում և 6-րդը Doja Cat-ի համար։


== Արձագանքներ ==
MusicOMH-ից Բեն Դևլինը բարձր է գնահատել Post Malone-ի և Doja Cat-ի համագործակցությունն («քիմիան») այս երգում։ Ընդհակառակը, Clash ամսագրից Ռոբին Մյուրեյն ասել է, որ «Doja Cat-ը, թվում է, իզուր է ժամանակ վատնել «I Like You (A Happier Song)» երգի վրա»։


== Կոմերցիոն հաջողություն ==
2022 թվականի հունիսի 13-ին երգն ընդգրկվել է ամերիկյան Billboard Hot 100 հիթ-շքերթի իններորդ հորիզոնականում՝ դառնալով Malone-ի տասնմեկերորդ հիթը top-10-ում և վեցերորդը Doja Cat-ի համար։


== Երաժշտական տեսահոլովակ ==
Երգի երաժշտական տեսահոլովակը, որը  նկարահանել է ռեժիսոր child-ը, թողարկվել է 2022 թվականի հունիսի 26-ին YouTube-ում։ Post Malone-ը պատկերված է որպես նկարիչ, իսկ Դոջան՝ նրան ոգեշնչող Մուսա։ Post Malone-ն նկարչի դերում աշխատում է արվեստի գործի վրա Վան Գոգի «Ծաղկող նուշ» նկարը հիշեցնող պաստառներով շրջապատված ստուդիայում։ Ինչ-որ պահի նա տեղափոխվում է իր նկարչության աշխարհ՝ ծաղիկներով լի դաշտ, որտեղ Դոջան ծառայում է որպես ոգեշնչման աղբյուր և ասում է իր խոսքերը։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «I Like You (A Happier Song)» (Official Music Video)
Կոնցերտինո

Կոնցերտինո (իտալ.- concertino, բառացի՝ փոքր կոնցերտ)

Մենակատարի և նվագախմբի համար գրված ստեղծագործություն։ Կոնցերտից տարբերվում է փոքր մասշտաբներով (մեկ մասանի է կամ ունի կարճատև մասեր՝ նվագախմբի փոքր կազմով, օրինակ՝ լարային)։ Մեկ մասանի կոնցերտինոն հաճախ կոչվում է կոնցերտշտյուկ։
Մենանվագ երաժշտական գործիքների խումբը կոնչերտո գրոսսոյում և կոնցերտային սիմֆոնիայում։


== Տես նաև ==
Կոնցերտային սիմֆոնիա
Կոնչերտո գրոսսո
Կոնցերտ
Քուրլի

Քուրլի, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Տորկիարա

Տորկիարա (իտալերեն՝ Torchiara), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 1527 մարդ, բնակչության խտությունը կազմում է 191 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 84076, հեռախոսային կոդ՝ 0974։
Մունիցիպալիտետը սահմանակից է Ագրոպոլիին, Լաուրեանա Չիլենտոյին, Լուստրային, Պրինյանո Չիլենտոյին և Ռուտինոյին։
Քրիստոս Փրկիչը հարգվում է որպես քաղաքի հովանավոր սուրբ։ Տոնը նշվում է ամեն տարի օգոստոսի 6-ին։


== Արտաքին հղումներ ==
http://www.comune.torchiara.sa.it/ Archived 2009-06-21 at the Wayback Machine.


== Ծանոթագրություններ ==
Սպրիսովկա

Սպրիսովկա (ուկրաիներեն՝ Сприсівка), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Սպրիսովկա գյուղում բնակվում էր 276 մարդ։ Բնակավայրը զբաղեցնում է 1183 կմ² տարածք։ Բնակչության խտությունը կազմում էր 233,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էդվարդ Հոգ

Էդվարդ Հոգ (անգլ.՝ Edward Hogg, 1979, Դոնկաստեր, Հարավային Յորքշիր, Յորքշիր և Համբեր, Անգլիա, Միացյալ Թագավորություն)), անգլիացի հեռուստատեսության և թատրոնի դերասան։ Առավել հայտնի է «Միայն երևակայի» ֆիլմից, «Ջոնաթան Սթրենջ և պարոն Նորել» և «Տաբու» հեռուստասերիալներից։


== Կենսագրություն ==
Էդվարդ Հոգը ծնվել է Դոնկաստերում, սակայն մեծացել և միջնակարգ դպրոցն ավարտել է Շեֆիլդում։ Հոգը ընտանիքի երկրորդ զավակն է։ Մայրն ուսուցչուհի է, իսկ հայրը՝ ինժեներ-շինարար, որն այժմ թոշակառու է։ Պատանեկության տարիներին Հոգը եղել է մի քանի երաժշտական խմբերի անդամ, այդ թվում՝ եղել է նաև պոստ փանկ ժանրի վոկալիստ Porno King խմբում։ Երբ խումբը դադարել է իր գործունեությունը, Հոգը միացել է Sheffield MISTCO թատերական սիրողական խմբին, որին այցելել է կրտսեր քույրիկի հետ։ Այս կերպ նա բեմի վրա ելույթ ունենալու սերը երաժշտությունից տեղափոխել է դեպի թատրոն։
Հոգը 1992-2002 թվականներին Դրամատիկական արվեստի թագավորական ակադեմիայում սովորել է դերասանական արվեստ։


== Գործունեություն ==
Հոգը Քրուսիբլ թատրոնում խաղացել է «Իմ հոր տղան» ներկայացման մեջ։ Նա խաղացել է այնպիսի բեմադրություններում, ինչպիսիք են՝ «Արքա Լիր», «Կողոպուտ», «Վոյցեկ»։ Բացի այդ, խաղացել է նաև «Միջոցը չափի համար», «Փոթորիկ», «Հուդա Իսկարիոտի վերջին օրերը» և «Ռոքն-ռոլ» պիեսներում։
Ազգային արքունական թատրոնում խաղացել է «Մարդ-բարձ» և «Մեր դասարանը» ներկայացումներում։
2002 թվականին Հոգը հեռուստատեսությունում նկարահանվել է «Նիկոլաս Նիկլբի» ֆիլմում։ Առաջին գլխավոր դերը նա կատարել է 2009 թվականին «Սպիտակի պարզությունը» ֆիլմում։ Ինչպես նաև նա նկարահանվել է այնպիսի ֆիլմերում, ինչպիսիք են՝ «Ինչ են ցանկանում տղամարդիկ» (2004), «Երգերի երգը» (2006), «Նապաստակը և ցուլը» (2009) և կարճամետրաժ «Վետարան» ու «Բեժի երանգները» ֆիլմերում։
Ռեժիսոր Ռոնալդ Էմիրիխի «Անանուն» (2011) ֆիլմում կատարել է Ռոբերտ Սեսիլի դերը։
2017 թվականին կատարել է BBC One հեռուստաալիքի «Տաբու» ֆիլմում Գոդֆրիի դերը։


== Ֆիլմագրություն ==


=== Ֆիլմ ===


=== Հեռուստատեսություն ===


== Մրցանակներ ==


== Ծանոթագրություններ ==
Պանկորբոյի ամրոց

Պանկորբոյի ամրոց (իսպ.՝ Castle of Pancorbo ), ամրոց Իսպանիայի Բուրգոս տարածաշրջանում, համանուն Պանկորբո շրջանի ժայռոտ լեռնաշղթայի վրա։ Ինչպես և մնացած ամրոցները այն նույնպես ունեցել է ռազմավարական նշանակություն։


== Պատմություն ==
Արաբների թերակղզի ներխուժումից հետո, որոշվել էր տեղանքը ազատեին մուսուլմաններից, որոնք դեռ չէին կարողացել ամրապնդվեին այդ տարածաշրջանում, որպեսզի կարողանային տվյալ հատվածը պաշտպանն էին հետագայում այլ հյուրերի ներկայությունից։ 9-րդ դարում գյուղացիների աջակցությամբ սկսվում է Պանկորբոյի ամրոցի վերակառուցումը, որպես ռազմական կարևոր նշանակության կառույց թերակղզում։ 1380 թվականի ամրոցը սկսում է պատկանել այդ ժամանակվա ամենազարգացած քաղաքներից մեկի՝ Բուրգոսի, քաղաքային խորհրդին։
Ֆրանսիացի հեղինակը նկարագրում էր ամրոցը.
Այն ուներ ժայռ, որը գերիշխում էր տարածքի նկատմամբ, այնպես ակնառու, որ թվում է անհասանելի է և նրա վրա նա ստեղծել է անառիկ ամրոց, որն ուներ քսան քայլ լայնություն և հարյուր հիսուն քայլ երկարություն, և որպեսզի կարողանան բարձրանալ նրա վրա, աստիժանները արվել են հենց ժայռի վրա մագլցելու միջոցով։ Մեկ այլ ժայռ, որը թաքնվում է մարդու հայացքից, տեղադրված է հրետանին:
18-րդ դարում, պատերազմի ժամանակ ամրոցը այրվում է։


== Ճարտարապետություն ==
Ամրոցը ունի հիանալի դիրք շնորհիվ տեղանքի լանդշաֆտի։ Ունի շատ հզոր պաշտպանողական ներուժ, քանի որ գտնվում է անհաղթահարելի կիրճ բարձունքի վրա։ Ամրոցը բաժանվում է երկու մասի։ Առաջինը դա Սուրբ Մարտայի ամրոցն է, որը հայտնի ե Լա Սալա անունով, իսկ երկրորդը դա Էնգրացիայի բերդն է, որը գտնվում է տեղանքի ամենաբարձր հատվածի վրա։ Սուրբ Մարտայի տեղում եղել է հին հռոմեական ինչ-որ շինություն։
Ներկայումս ամրոցը գտնվում է ավերված վիճակում։ Պահպանվել է պարսպի, աստիճանների և դռների մի որոշ հատված։


== Ծանոթագրություններ ==


== Արտաքին հղումներ ==
http://www.castillosnet.org/espana/informacion.php?ref=BU-CAS-045
https://es.wikipedia.org/wiki/Pascual_Madoz, Diccionario geográfico-estadístico-histórico de España y sus posesiones de Ultramar. Tomo 12, Madrid, 1849. Página 668
Iñaki Sagredo, Navarra, Castillos que defendieron el reino, Tomo IV. Página 112. Pamiela, Pamplona, 2009. ISBN 978-84-7681-599-1
José Javier Esparza, La Gran Aventura del reino de Asturias. Así empezó la Reconquista, La Esfera de los Libros, Madrid, 2009, ISBN 9788497348874.
Մյոսվաթն

Մյոսվաթն (նորվ.՝ Møsvatn), Նորվեգիայի իր մեծությամբ 11-րդ լիճը։ Մակերեսը 78,4298 կմ² է։ Գտնվում է երկրի հարավ-արևելքում, մեծ մասը Տելեմարկ ֆյուլքեյի Վինե կոմունայում, իսկ 5,5 կմ²-ը Սունդետու կոմունայում։ Լճի ջրերը գետերի միջոցով հոսում են  Տինշյո լիճ։ Մյոսվաթն անվանման ծագումը հայտնի չէ։ Ենթադրվում է, որ այն կապված է Մոնե գետի հետ։
Լիճը ունի ոչ հավասարաչափ եզրագիծ։ Այն նման է 3 հատ մեկնած բաց ձեռքի։ Առավելագույն երկարությունը 40 կմ է։ Մտնում է Հանդարվեգինտա ազգային պարկի մեջ։ Ափի երկայնքով առկա են բազմաթիվ պատմական հուշարձաններ, որոնք վերաբերվում են նախամարդու կենցաղին։ Ափամերձ տարածքներում նաև տեղակայված են Նորվեգիայի մի քանի խոշոր բարձրալեռնային ֆերմաներ։ Հանդիսանում է զբոսաշրջային երթուղիների կարևորագույն հանգույց։ Այն նաև ուղևորափոխադրումների և բեռնափոխադրումների կարևոր անցում է։

1903 թ.-ին նորվեգացի ինժեներ-շինարար Ուլավ Հեգսթադը սկսեց լճի վրա ամբարտակի կառուցումը, որպեսզի այն վերածվի ջրամբարի։ 1904-1906 թթ.-ին արդեն հնարավոր եղավ արհեստական ձևով կարգավորել լճի մակարդակը։


== Պատմություն ==
1942 թ.-ի նոյեմբերի 19-ին ֆաշիստա-գերմանական արդյունաբերությանը վնաս հասցնելու շրջանակներում անգլիական դիվերսիոն ստորաբաժանումները վայրէջք են կատարել լճի սառցապատ մակերեսին և խափանեցին գերմանացի գիտնականների կողմից միջուկային զենքի պատրաստմանը։
Լճի մոտակայքում են գտնվում թանգարաններ և զբոսաշրջային տեղեկատվական կենտրոններ։


== Արտաքին հղումներ ==
Լճի պաշտոնական քարտեզը: Կաղապար:Ref-pdf (նորվ.)


== Ծանոթագրություններ ==
Ռյու-դյու-Շա-քի-Պեշ

Ռյու-դյու-Շա-կի-Պեշ (ֆր.՝ rue du Chat-qui-Pêche, Կատու-Ձկնորսի փողոց), փողոց Փարիզի 5-րդ շրջանում, միացնում է Սեն Միշել ափամերձ տարածքը և Յուշետ փողոցը։ Ունենալով 1,80 մ լայնություն և 29 մ երկարություն, համարվում է Փարիզի ամենանեղ փողոցը (չնայած նրա անվանումը վիճարկում է Սանտյե-դե-Մերիզյեն (ֆր.՝ Sentier des Merisiers) Փարիզի XII շրջանում) և ամենափոքրերից մեկը։


== Պատմություն ==
Փողոցը հայտնի է 1540 թվականից։ Այդ ժամանակ մերձափնյա տարածք, որպես այդպիսին, գոյություն չուներ, և փողոցը աստիճան էր հանդիսանում, որ տանում էր ուղիղ Սենայի մոտ։  Սկզբնապես այն կոչվում էր rue des Étuves («Բաղնիքային փողոց»), ապա անվանումը փոխվեց՝ rue du Renard («Աղվեսի»)։


== Արվեստի մեջ ==
Հունգարացի գրող Յոլան Ֆյոլդեշը (հունգ.՝ Földes Jolán), որը երկար ժամանակ բնակվել է Փարիզում, գրել է «Կատու-ձնկորսի փողոց» անունով վեպ, որը հրատարակվել է 1936 թվականին և թարգմանվել է աշխարհի տարբեր լեզուներով։
Արգենտինացի բանաստեղծ Խուան Հելմանը հիշատակում է փողոցը իր El botánico բանաստեղծության մեջ։
Փողոցին է նվիրված շվեյցարական Recto Verso խմբի նույնանուն երգը։


== Ծանոթագրություններ ==


== Գրականություն ==
La rue du Chat-qui-Pêche(ֆր.) // L'illustration. — 1936.
Агалакова Ж. Всё, что я знаю о Париже.
Ալմենդրալ դե լա Կանիադա

Ալմենդրալ դե լա Կանիադա (իսպ.՝  Almendral de la Cañada), մունիցիպալիտետ Իսպանիայում, գտնվում է Տոլեդո նահանգի՝ Կաստիլա Լա Մանչա ինքնավար մարզի կազմում։ Ինչպես նաև Սերրա դե Սան Վիսնետե շրջանում։ Բնակչությունը 371 մարդ։ Տարածքը՝ 34 կմ² է։ Պրովինցիայի վարչական կենտրոնից հեռու է 87 կմ։


== Ժողովրդագրություն ==


== Արտաքին հղումներ ==
Պաշտոնական էջ(չաշխատող հղում)
Dancing with a Stranger

«Dancing with a Stranger» (թարգմ.` Պարելով անծանոթի հետ), բրիտանացի հեղինակ-կատարող Սեմ Սմիթի և ամերիկացի երգչուհի Normani-ի երգը, որ թողարկվել է 2019 թվականի հունվարի 11-ին Capitol Records լեյբլում։ Սինգլը ներառվել է լավագույն երգերի տասնյակում (top 10) Մեծ Բրիտանիայում, Իռլանդիայում, Շոտլանդիայում և Շվեդիայում։


== Պատմություն ==
Ըստ Billboard ամսագրի տվյալների՝ համագործակցությունը տեղի է ունեցել Լոս Անջելեսում՝ ձայնագրման ստուդիայում պատահական հանդիպման շնորհիվ։ Սմիթը երգը գրել է իր համահեղինակ Jimmy Napes-ի և Stargate-ի նորվեգացի պրոդյուսերների հետ։ Fifth Harmony խմբի նախկին մասնակից, երգչուհի Normani-ն եղել է հարևան ստուդիայում, և նրանք որոշել են աշխատել միասին։
Երգը դրական արձագանքների է արժանացել երաժշտական քննադատների և համացանցային հրատարակությունների կողմից, ինչպիսիք են Բրիտանի Սպանոսը Rolling Stone ամսագրից, Ռոզ Դոմուն Out ամսագրից, Մայք Նիդը Idolator կայքից։


== Երաժշտական տեսահոլովակ ==
Երգի հիման վրա նկարահանված երաժշտական տեսահոլովակը թողարկվել է 2019 թվականի հունվարի 29-ին։


== Երգացանկ ==
Թվային ներբեռնում"Dancing with a Stranger" – 2:51Թվային ներբեռնում (Acoustic)"Dancing with a Stranger" (Acoustic) – 3:07Թվային ներբեռնում (Cheat Codes Remix)"Dancing with a Stranger" (Cheat Codes Remix) – 2:3912" clear vinyl with a scented sleeve"Dancing with a Stranger" – 2:51
"Dancing with a Stranger" (Instrumental) – 2:51


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Sam Smith, Normani - Dancing With A Stranger» (Lyrics) (անգլ.)
(2199) Կլետ

(2199) Կլետ (անգլ.՝ Klet), աստերոիդ աստերոիդների հիմնական գոտում։ Հայտնաբերվել է 1978 թվականի հունիսի 6-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,241209 ա. մ., առավելագույնը մոտենում է 1,7918 ա. մ. հեռավորության վրա և հեռանում 2,6907 ա. մ.։ Արեգակի շուրջ մեկ ամբողջական պտույտ է կատարում 1225,52 երկրային օրվա ընթացքում, իր ուղեծրով շարժվելով միջինում 0,293752 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2199) Կլետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուսել

Ուսել (ֆր.՝ Ucel), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1894 մարդ, բնակչության խտությունը` 341.88 մարդ/կմ²։ Բնակավայրը զբաղեցնում է 5.54 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 135 կմ հարավ, Պրիվա քաղաքից` 21 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1151 աշխատունակ (15-64 տարեկան) բնակիչ, որոնցից ակտիվ էին 841-ը, իսկ ոչ ակտիվները` 310։ Ակտիվության ցուցանիշը կազմում է 73,1 %։ 841 աշխատունակ մարդկանցից աշխատել է 753 անձ (395 տղամարդ և 358 կին)։ Գործազուրկ են եղել 88 անձ (38 տղամարդ և 50 կին)։ 310 անաշխատունակներից 102-ը եղել են աշակերտներ կամ ուսանողներ, 132-ը` թոշակառուներ, իսկ 76-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գորոդիշչե (գյուղ, Չեռնյախովսկի շրջան)

Անվան այլ կիրառումների համար տե՛ս՝ ԳորոդիշչեԳորոդիշչե (ուկրաիներեն՝ Городище), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1623 թվականին։
2001 թվականի տվյալներով Գորոդիշչե գյուղում բնակվում էր 526 մարդ։ Բնակավայրը զբաղեցնում է 1,57 կմ² տարածք։ Բնակչության խտությունը կազմում էր 335,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիրանայի գյուղատնտեսական համալսարան

Տիրանայի գյուղատնտեսական համալսարան (ալբ․՝ Universiteti Bujqësor i Tiranës), հանրային համալսարան Ալբանիայի մայրաքաղաք Տիրանայում, որն առաջարկում է ագրոնոմիական, անասնաբուժական, անտառային տնտեսության, էկոլոգիայի, ագրոբիզնեսի և նմանատիպ առարկաների ուսուցում։


== Պատմություն ==
Տիրանայի գյուղատնտեսական համալսարանը ստեղծվել է 1951 թվականին։ Ի սկզբանե կոչվել է «Գյուղատնտեսության բարձրագույն  ինստիտուտ» (ալբ․՝ Instituti i Lartë Bujqësor): Ներկայիս անվանումը ստացել է 1991 թվականին։
Համալսարանն Ալբանիայում հանդիսանում է գյուղատնտեսության և սննդի բնագավառներում բակալավրիատում և մագիստրատուրայում ուսումնասիրությունների, գիտական հետազոտությունների ուսուցման եզակի կենտրոն (ագրոնոմիական, այգեգործություն և բույսերի պաշտպանություն, ագրոբիզնես, էկոնոմիկա և ագրարային քաղաքականություն, ագրո-միջավայրի էկոլոգիա, ագրո-սննդի տեխնոլոգիա, անասնաբուծություն և բիզնես, ջրային պաշարների և ձկնաբուծություն կառավարում, անտառային տնտեսություն, ճարտարագիտություն, անասնաբուժություն և այլն։
Ամեն տարի համալսարանն ունենում է 15000 նոր ուսանողներ։ Ակադեմիական անձնակազմը բաղկացած է 55 պրոֆեսորներից, 48 դոցենտներից, 55 գիտությունների դոկտորներից, 13 մանկավարժ-դասախոսներից և 64 ասիստենտներից։


== Ֆակուլտետներ, բաժիններ ==
Համալսարանում գործում են հետևյալ ֆակուլտետները՝

Գյուղատնտեսության և շրջակա միջավայրի ֆակուլտետ (Fakulteti i Bujqësisë dhe Mjedisit)
Էկոնոմիկայի և ագրոբիզնեսի Ֆակուլտետ (Fakulteti i Ekonomisë dhe Agrobiznesit)
Անտառագիտության Ֆակուլտետ (Fakulteti i Shkencave Pyjore)
Անասնաբուժական Ֆակուլտետ (Fakulteti i Mjekësisë Veterinare)
Կենսատեխնոլոգիայի և սննդի ֆակուլտետ (Fakulteti i Bioteknologjisë dhe Ushqimit)


== Ծանոթագրություններ ==


== Արտաքին հղումներ ==
Պաշտոնական կայք
Շատո Գայար (Էն)

Շատո Գայար (ֆր.՝ Château-Gaillard), համայնք Ֆրանսիայում, Ռոն Ալպեր մարզի Էն գավառում։ Մտնում է Ամբերյո ան Բյուժե համայնքի կազմի մեջ։ Հանդիսանում է Բելլե շրջանի օկրուգը։
Համայնքի INSEE կոդ՝ 01089։


== Բնակչություն ==
Համայնքի բնակչությունը 2010 թվականին կազմում էր 1818 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики (ֆր.)
Քոֆս Հարբոր

Քոֆս Հարբոր (անգլ.՝ Coffs Harbour), քաղաք Ավստրալիայի  Նոր Հարավային Ուելս նահանգում։ Գտնվում է Սիդնեյից 540 կմ հյուսիս և Բրիսբենից 390 կմ հեռավորության վրա։ Քաղաքի բնակչությունը, ըստ 2011 թվականի մարդահամարի տվյալների, կազմել է 26 353 մարդ։
CSIRO-ի տվյալներով՝ Կոֆս Հարբորում կյանքի համար շատ հարմար մթնոլորտ է։ Քաղաքի տնտեսությունը հիմնված է գյուղատնտեսության (բանանի և հապալասի աճեցում), զբոսաշրջության և ձկնորսության վրա։
Քաղաքը ունի Հարավային խաչի համալսարանի կամպուս, չորս խոշոր առևտրի կենտրոն, հիվանդանոց, գրադարան, բազմաթիվ ազգային պարկեր։ Քաղաքում գործում է օդանավակայան։


== Պատմություն ==

Քոֆս Հարբորն իր անունն ստացել է Ջոն Կորֆի անունից, որը եղել է առաջին եվրոպացին, որն ապաստան է գտել այդ տարածքում 1847 թվականին՝  փոթորկի ժամանակ։
Մինչև 1900-ական թվականների սկիզբը Կորֆ Հարբորը եղել է փայտի արտադրության հիմնական կենտրոնը Նոր Հարավային Ուելսի հյուսիսային ափին։ Նախքան երկաթուղային կայարանի կառուցումը փայտանյութը Սիդնեյ կամ Բրիսբեն է ուղարկվել ջրային ճանապարհով։


== Ատրակցիոններ ==
Բացի զբոսաշրջությունից, Կոֆս Հարբորում զարգացած է ժամանցային համակարգը։ Քաղաքի ամենահայտնի ատրակցիոններից մեկը Մեծ բանանն է։ Այն կառուցվել է 1965 թվականին։


== Կլիմա ==


== Ծանոթագրություններ ==


== Գրականություն ==
Aboriginal history of the Coffs Harbour region / compiled by Coffs Harbour City Library by Liz Thomas (2013)
Coffs Harbour: Vol I: pre-1880 to 1945 / Neil Yeates (1990)
Coffs Harbour: Vol II: 1946 – 1964 / Neil Yeates (1990)
Coffs Harbour 100 years down the track / by Jean Donn-Patterson (not dated)
The Coffs Harbour story (1976)
The history of Coffs Harbour / Produced by Friends of Tourism & Coffs Harbour Historical Society (not dated)
The Natural history of the Coffs Harbour District / Dept of Continuing Education, North Coast Regional Office, U.N.E. (1980)
Remembering Coff's Harbour: a century of photographs / [edited by Arlene Hope and David Townsend] (2001)
Ships and timber: a short history of Coffs Harbour port and associated railways / John Kramer (1984)
(2879) Սիմիցու

(2879) Սիմիցու (անգլ.՝ Shimizu), աստերոիդ աստերոիդների հիմնական գոտում։ Հայտնաբերվել է 1932 թվականի փետրվարի 14-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,76756 ա. մ., առավելագույնը մոտենում է 2,3715 ա. մ. հեռավորության վրա և հեռանում 3,1636 ա. մ.։ Արեգակի շուրջ մեկ ամբողջական պտույտ է կատարում 1681,68 երկրային օրվա ընթացքում, իր ուղեծրով շարժվելով միջինում 0,214071 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2879) Սիմիցու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սելիմ Ահեղի կամուրջ

Սելիմ Ահեղի կամուրջ (թուրքերեն՝ Yavuz Sultan Selim Köprüsü), հաճախ կոչում են նաև Բոսֆորի երրորդ կամուրջ, կախովի կամրջի նախագիծ, որը պետք իրար միացնի Ստամբուլի ասիական և եվրոպական հատվածները։ Նախատեսված է լինելու երկաթուղային և մարդատար տրասնպորտային միջոցների համար։ Այն կախովի կամուրջ է։ Բոսֆորի կամրջից և Ֆաթիհի կամրջից դեպի հյուսիս` Բոսֆորի հյուսիսային հատվածում։
Կամուրջը իրար կմիացնի Ստամբուլի եվրոպական հատվածում գտնվող Սարըյեր թաղամասի Գարիպչե շրջանը և ասիական հատվածում գտնվող Բեյքոզ թաղամասի Փոյրազքոյ շրջանը։ Կամուրջը սկսել է կառուցվել 2013 թվականի մայիսի 29-ից։ Կամուրջը շահագործման կհանձնվի 2016 թվականի ամռանը։ Ընդհանուր երկարությունը 2164 մետր է, իսկ լայնությունը` 58,5 մետր։ Նախագծի ընդհանուր արժեքը 4,5 միլիարդ թուրքական լիրա է։ Նախատեսված է, որ կամուրջը պետք է լինի վճարովի։ Արդեն իսկ որոշվել է անցավճարի արժեքը` 3 ամերիկյան դոլլար։ Կամուրջը անվանվել է ի պատիվ օսմանյան սուլթան Սելիմ I Ահեղի։ 2016 թվականի օգոստոսի 26-ին տեղի է ունեցել կամրջի պաշտոնական բացման արարողությունը։ Նույն օրն էլ այն շահագործման է հանձնվել


== Պատկերասրահ ==

		
		
		
		
		
		
		
		
		


== Տես նաև ==
Բոսֆորի կամուրջ, նաև կոչվում է Բոսֆորի առաջին կամուրջ
Սուլթան Մեհմեդ Ֆաթիհի կամուրջ, նաև կոչվում է Բոսֆորի երկրորդ կամուրջ, գտնվում է Բոսֆորի կամրջից 5կմ դեպի հյուսիս


== Ծանոթագրություններ ==


== Աղբյուրներ ==
Gürsoy Defne, Ugur Hüküm (2006)։ Istanbul: Emergence d'une société civile (French)։ Paris: Editions Autrement։ ISBN 978-2746707979 


== Արտաքին հղումներ ==
Համրուկ

Համրուկ, կամ համրագնաց, կաթնասուններ, որոնք բաժանվում են երկթաթանի, եռաթաթ համրուկների ընտանիքների՝ ներառելով վեց գոյություն ունեցող տեսակներ։ Նրանք կոչվում են համրուկ, քանի որ չափազանց դանդաղաշարժ են և ծույլ։ Այնուամենայնիվ նրանց ծուլությունը էներգիա խնայելու համար տեղի ունեցող նյութափոխանակային ադապտացիայի հետևանքն է։ Բացի գազաններից փախուստի ժամանակ գործի դրվող զարմանալի էներգիայից, համրուկների մյուս հատկանիշներից ե՝ նրանց ուժեղ մարմինը և իրենց մորթու մեջ սիմբիոտիկ ջրիմուռներ պահելու կարողությունը։
Նրանք պատկանում են թերատամնավորների կարգին, քանի որ առնչակից են մրջնակերներին, որոնք որսում են հատուկ հարմարեցված ճանկերով։ Գոյություն ունեցող համրուկների տեսակներն ընդգրկում են շատ մեգաֆաունային գետնահամրուկներ, որոնցից որոշների չափերը հասնում են փղերի չափերի, ինչպես նաև ծովահամրուկների մի քանի տեսակներ։ Համրուկների պահպանված տեսակները միջին չափի, ծառաբնակ Կենտրոնական Ամերիկայի և Հարավային Ամերիկայի տրոպիկական ջունգլիների բնակիչներն են։
Համրուկները լավ բնակատեղի են համարվում այլ օրգանիզմների համար, և մեկ համրուկը կարող է բնակատեղի լինել ցեցերի, բզեզների, ուտիճների, սնկերի, թարթիչավորների և ջրիմուռների համար։


== Կարգաբանություն և անվանումներ ==
Համրուկի կարգաբանական ենթակարգը «Ֆոլիվորան» է, երբեմն նաև կոչվում է «Ֆիլոֆագա»(Ռիչարդ Օուեն, 1842) կամ «Տարդիգրադա» ( «Ջոն Լաթամ» (թռչնաբան) և «Դեյվիս» 1795)։ Առաջին երկու անվանումները նշանակում են «տերևակերներ», որոնք ծագում են լատիներենից և հունարենից։ Անվանումները, որոնք օգտագործվում են ցեղատեսակների համար, Էկվադորում ներառում են «ռիտտո», «ռիտ», «ռիդետ» բառերը, որոնք մեծ մասամբ կազմված են Հաորանիի Թագաերի ցեղի «քնել», «ուտել», «կեղտոտ» բառերից։


== Ծանոթագրություններ ==
Կամիլ Ժորդան

Մարի Էնմոն Կամիլ Ժորդան (ֆր.՝ Marie Ennemond Camille Jordan, հունվարի 5, 1838(1838-01-05)[…], Լիոն - հունվարի 22, 1922(1922-01-22)[…], Փարիզ), ֆրանսիացի մաթեմատիկոս, Փարիզի ԳԱ անդամ (1881)։ 
Աշխատանքները վերաբերում են հանրահաշվին, ֆունկցիաների տեսությանը, տոպոլոգիային, բյուրեղագիտությանը։ 


== Գիտության մեջ ներդրում ==
Ժորդանի անվան հետ է կապված 

Խմբերի կոմպոզիցիոն շարքերի վերաբերյալ Ժորդան–Հյոլդերի թեորեմը
Մատրիցների նորմալ՝ ժորդանյան ձևը
Ժորդանյան կոր
Ժորդանի լեմմա
Ժորդանի չափ
Ժորդանի հայտանիշ
Ժորդանի թեորեմ
Ժորդանի չափ  և այլ հասկացություններ։


== Անվանակոչումներ ==
Աստղակերպ (25593) Կամիլջորդան
Լիոնի համալսարանի ինստիտուտներից մեկը


== Ծանոթագրություններ ==
Յուրի Սայադյան (այլ կիրառումներ)

Յուրի Սայադյան անունը կարող է վերաբերել հետևյալ անձանց.

Յուրի Վաչագանի Սայադյան (1934), հայ երկրաբան։ Երկրաբանահանքաբանական գիտությունների դոկտոր։
Յուրի Միսակի Սայադյան (1935), հայ հնչյունային օպերատոր։
Տետրալոգիա

Տետրալոգիա ( հին հունարեն՝ τέσσᾰρες «չորս» + λόγος «ուսուցում»), տետրապտիխ (от τετραπτυχος «քառակառուցվածք»), գրական, երաժշտական կամ կինեմատոգրաֆիական ստեղծագործություն, որը բաղկացած է չորս մասից, որոնք միավորված են սյուժեով և հեղինակային մտահաղացմամբ։ Սովորաբար, այս մասերը տպագրվում կամ թողարկվում են առանձին։
Այս ամբողջական քառամաս ստեղծագործությունը կարող է բնութագրվել կերպարների միասնությամբ, սյուժետային և կոմպոզիցիոն կառուցվածքով, բոլոր մասերի գործողության վայրով և ժամանակով։ Յուրաքանչյուր առանձին հատված ընկալվում է որպես ինքնուրույն ավարտուն արվեստի ստեղծագործություն և որպես մեծ ստեղծագործության մաս։
Երբեմն օգտագործվում է այս տերմինի քվադրոլոգիա (լատ.՝ quadri «չորս») հոմանիշ տարբերակը, որը առաջին անգամ արձանագրվել է 1865 թվականին։ Հաճախ օգտագործվում է ֆիլմերի շարքում, ինչպիսին է «Օտարը»։


== Հին հունական տետրալոգիա ==
Հունական ծագում ունեցող տերմինը սկիզբ է առնում անտիկ թատրոնից, որտեղ մրցել են բանաստեղծները, յուրաքանչյուրը հանդես է եկել կամ եռերգությամբ՝ երեք ողբերգություններով՝ կապված սյուժեներով, կամ տետրալոգիայով՝ երեք ողբերգություններով ու սատիրների դրամայով՝ ողբերգությունների սյուժեի զվարճալի լրացմամբ։ Էսքիլեսից հետո սատրիների դրամայի անկախությունը տետրալոգիայից սովորական է դարձել։


== Տես նաև ==
Ֆալլոյի տետրադա - բնածին սրտի արատներ


== Ծանոթագրություն ==


== Գրականություն ==
Тетралогия // Литературная энциклопедия терминов и понятий / Под ред. А. Н. Николюкина. — Институт научной информации по общественным наукам РАН: Интелвак, 2001. — 1596 с. — ISBN 5-93264-026-X


== Արտաքին հղումներ ==
Под редакцией проф. Горкина А.П. тетралогия // Литература и язык. Современная иллюстрированная энциклопедия. — М.: Росмэн. — 2006.
Չիխորի ճակատամարտ

Չխորի ճակատամարտ (վրաց.՝ ჩიხორის ბრძოლა), Վրաստանի քաղաքացիական պատերազմի շրջանակներում Իմերեթի և Վրաց թագավորությունների միջև բռնկված ունեցած ճակատամարտ, որն անմիջականորեն նպաստում է գործող կենտրոնական իշխանության թուլացմանն ու անկմանը։
Ճակատամարտը տեղի է ունեցել 1463 թվականի օգոստոսին՝ Իմերեթի Արգվիթ երկրամասում, Չիխորի ամրոցի շրջակայքում։ Միմյանց հետ առճակատվում էին Իմերեթի արքա Բագրատ VI-ի և Վրաց թագավոր Գիորգի VIII-ի ռազմական ուժերը։ Պատերազմող կողմերից առաջինի պաշտպանությամբ հանդես էին գալիս նաև Վրաստանի ավատատիրական մասնատվածության արդյունքում ձևավորված Մեգրելիայի, Գուրիայի, Աբխազիայի և Սվանեթի իշխանությունները։


== Ճակատամարտ ==
15-րդ դարում Վրաց թագավորությունը խիստ թուլանում է, մեծապես՝ երկրի սահմաններն ասպատակող թյուրքական քոչվոր ցեղերի դեմ մղվող շարունակական պատերազմների հետևանքով։ Վախթանգ IV-ի կառավարման տարիներին թուրքմենները` Շահ Ջահանի գլխավորությամբ երրորդ անգամ ներխուժեցին Վրաստանի տարածք։ Վճռական ճակատամարտը տեղի է ունենում Ախալցխայում, սակայն թուրքմեններին չի հաջողվում նվաճել Վրաստանը։ 1446 թվականին արքան մահանում է և գահընկեց լինում։
Նրա մահվանից հետո երկրում սկսվում է քաոսային վիճակ, քանի որ արտաքին թշնամու սպառնալիքի ներքո երկրում բռնկվում է երկպառակտչություն։ Կենտրոնական իշխանության դեմ պայքարի գլխավոր գործիչը Իմերեթի արքա Բագրատն էր, ով նպատակ ուներ գերիշխող դիրք զբաղեցնել ամբողջ Վրաստանում։
Վախթանգին հաջորդում է իր որդին՝ Գիորգին, ով ցանկանում էր շուտափույթ կերպով ստեղծել կենտրոնացված վրացական պետություն։ Շուտով այս նպատակի իրականացման ճանապարհին հակասություններ են ստեղծվում Իմերեթի արքա Բագրատի հետ, որն էլ վերածվում է քաղաքացիական պատերազմի։ 1463 թվականին Իմերեթի մարզի Արգվեթ երկրամասում՝ Չիխորի ամրոցի շրջակայքում, իմերեթական բանակը՝ դաշնակիցների զինակցությամբ, ջախջախում է Գիորգիի կայազորներին։
Այսպիսով, նման պարտությունը էլ ավելի է խարխլում թշնամիների հարձակումներից հյուծված թագավորության դիրքերը և ի վերջո որոշ ժամանակ անց հանգեցնում վերջինիս անկմանը։ Հակամարտության ավարտին կողմերի միջև կնքվում է համաձայնագիր, որով Գիորգին ճանաչում էր Իմերեթի թագավորության, ինչպես նաև Մեգրելիայի, Գուրիայի, Աբխազիայի և Սվանեթի անկախ իշխանությունների սուվերենիտետը։


== Ծանոթագրություններ ==
Թոմ (այլ կիրառումներ)

Թոմ, կարող է վերաբերել՝

Թոմ - գյուղ Արևմտյան Հայաստանում, Էրզրումի վիլայեթի Էրզրումի գավառում
Թոմ - հունական ծագումով Թոմաս անվան կարճ ձև
Արցախ (երաժշտական կոմպոզիցիա)

Արցախ, գործիքային կոմպոզիցիա, որը գրել է ժամանակակից հայ կոմպոզիտոր Արա Գևորգյանը 1999 թվականին իր «Անի» ալբոմում։ Ստեղծագործությունը շատ հայտնի է Հայաստանում։ Այն օգտագործվել է տարբեր մշակութային և քաղաքական միջոցառումների ժամանակ։ Գեղասահորդները, մարմնամարզիկները և այլ աթլետներ ամբողջ աշխարհում օգտագործել են այն իրենց ելույթներում։


== Անվանում ==
Արցախը Մեծ Հայքի 15 նահանգներից մեկն էր։ Այսօր Արցախը ևս չճանաչված Լեռնային Ղարաբաղի Հանրապետության ինքնանվանումն է։ Տարածաշրջանը անկախության է հասել 1988-1994 թվականներին Ադրբեջանի հետ պատերազմի արդյունքում։ Հայերը պատերազմը համարում են իրենց պատմական հողերի ազատագրում և Արա Գևորգյանի ստեղծագործությունը նվիրված է հայկական հաղթանակին։


== Վեճ ==
2007 թվականին Ռուսաստանում Ադրբեջանի դեսպան և նախկին երգիչ Փոլադ Բյուլբյուլօղլին հայտարարեց, որ «Արցախը» ադրբեջանական երգ է։ Արա Գևորգյանը պատասխանել է, որ Բյուլբյուլօղլիի հայտարարությունը ռուսական Սառցե ժամանակաշրջան հեռուստաշոուի դրվագներից մեկում տեղի ունեցած միջադեպի պատճառով շփոթության արդյունք է։ Ռուս երգչուհի Ալեքսանդրա Սավելևայի և իսրայելցի գեղասահորդ Սերգեյ Սախնովսկու ելույթի ժամանակ ի սկզբանե հայտարարվել էր, որ օգտագործվելու է Արա Գևորգյանի «Հայկական պար» երգը, սակայն իրականում թողարկվել է ադրբեջանցի կոմպոզիտոր Թոֆիգ Գուլիևի «Sene de galmaz» երգը, որից հետո միայն միացվել է «Արցախ» երգի մի հատվածը։ Արա Գևորգյանը ենթադրել է, որ ադրբեջանցիները փորձել են արդարացնել Դինարա Գիմատովայի ստեղծագործությունն առանց նրա թույլտվության 2005 թվականի Գրան Պրիում ներկայացնելու համար։
2017 թվականին Ադրբեջանում նոր ուսումնական տարվա մեկնարկի կապակցությամբ Մասազիրի թիվ 3 դպրոցում անցկացված արարողության ժամանակ աշակերտները Արա Գևորգյանի «Արցախ» կոմպոզիցիայի ներքո հանդես են եկել հատուկ պարով։ Տեղի ունեցածը սկանդալ է առաջացրել, ինչին դպրոցական վարչակազմը պատասխանել է, որ երգը պատկանում է ադրբեջանցի կոմպոզիտոր Ֆիքրեթ Ամիրովին և կոչվում է «Ղարաբաղի Մարգարիտ»։ Սակայն Ադրբեջանի ազգային կոնսերվատորիայի ռեկտոր Սիյավուշ Քարիմին և կոմպոզիտոր Ֆիքրեթ Ամիրովի որդին՝ Ջամիլ Ամիրովը, հանդես են եկել հայտարարությամբ, որ կոմպոզիտորը նման ստեղծագործություն չի ունեցել և որ «Արցախ» կոմպոզիցիայի պատկանելության մասին հայտարարությունը կեղծ է։


== Ծանոթագրություններ ==
Ձուն-Խեմչիկսկի կոժուն

Ձուն-Խեմչիկսկի կոժուն (ռուս.՝ Дзун-Хемчикский кожуун, տուվ. Чөөн-Хемчик кожуун), մունիցիպալ շրջան Ռուսաստանի Դաշնության Տիվա հանրապետությունում։
Ստեղծվել է 1929 թվականին։ Վարչական կենտրոնը՝ Չադան։


== Աշխարհագրություն ==
Շրջանի տարածքի մակերեսը կազմում է 6484,56 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21170 մարդ։ Բնակչության խտությունը կազմում էր 3,26 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
32 դեկտեմբերի

«Դեկտեմբերի 32» (ռուս.՝ «32 декабря»), ռուսական կինոկատակերգությունը ֆանտաստիկ տարրերով։ Պրեմիերան կայացել է 2004 թվականին։


== Սյուժե ==
Երեք տարեց ընկերներ, այդ թվում՝ նախկին հիպնոսացնող և ոչ երիտասարդ, բայց հմայքը չկորցրած Մարգարիտա Նիկոլաևնան բնակվում են ծերանոցում։ Պատրաստվելով Ամանորին՝ նրանք գրավոր դիմում են Սանտա Կլաուսին։ Արդյունքում հիպնոսացնողը վերստանում է իր կարողությունները։ Իսկ Ամանորի գիշերը կատարվում է բոլոր երեքի ամենանվիրական ցանկությունը՝ գոնե մեկ գիշեր կրկին երիտասարդանալ։


== Դերերում ==
Անդրեյ Մյագկով – Սերգեյ Պետրովիչ
Արմեն Ջիգարխանյան – Կարեն Զավենովիչ
Ադա Ռոգովցևա – Մարգարիտա Նիկոլաևնա
Ալեքսեյ Չադով – Անտոն / Սերգեյը երիտասարդ տարիքում
Վասիլի Սլյուսարենկո – Կարենը երիտասարդ տարիքում
Ալլա Յուգանովա – Մարգարիտան երիտասարդ տարիքում
Նիկոլայ Կարաչենցով – դռնապան
Յուրի Բելյաև — «Ջոկեր»
Ֆեոդոր Դոբրոնրավով – «Գյոկ»
Սերգեյ Աստախով – «Չուկ»
Օլգա Սուտուլովա – Նիկա, Անտոնի հարսնացուն
Լարիսա Կուզնեցովա – Վերա, Անտոնի մայրը
Վիկտոր Ռակով – Վադիմ, Անտոնի հայրը
Եվգենյա Դոբրովոլսկայա – Մաշա
Սերգեյ Ուգրյումով  – Պաշա
Վլադիմիր Մենշով – Յուրի Իվանովիչ
Եգոր Պազենկո – երրորդ ավազակ
Անդրեյ Շարկով – միկրոավտոբուսի վարորդ


== Նկարահանող խումբ ==
Սցենարի հեղինակներ՝ Ալեքսեյ Կոլմոգորով, Վլադիմիր Երյոմին
Ռեժիսոր՝ Ալեքսանդր Մուրատով
Օպերատոր՝ Վալերի Մարտինով
Երգեր (հեղինակային կատարմամբ)՝ Վերոնիկա Դոլինայի


== Ծանոթագրություններ ==


== Արտաքին հղումներ ==
«32 դեկտեմբերի» ֆիլմը «Энциклопедия отечественного кино» կայքում
Հողային իրավունք

Հողային իրավունք, հողային հարաբերությունները կարգավորող իրավունքի ճյուղ, իրավական նորմերի և կազմակերպչական-իրավական մեխանիզմների ամբողջություն։ Հողային իրավունքը կարգավորում է հողի սեփականության և այլ գույքային իրավունքների առաջացումը և իրականացումը, հողի շրջանառության առանձնահատկությունները, հողօգտագործման կարգը և պայմանները։
Հողային իրավունքը նպաստում է հողային հարաբերությունների պետական կարգավորմանը և կատարելագործմանը, հողի տնտեսավարման տարբեր կազմակերպչական-իրավական ձևերի զարգացմանը, հողօգտագործման արդյունավետության բարձրացմանը, պահպանում է մարդկանց կյանքի ու առողջության համար բարենպաստ շրջակա Բնական միջավայրը և նպաստում է բարելավմանը։
Հողային իրավունքի վրա են հիմնված հողի նկատմամբ իրավունքների պաշտպանության հետ կապված հասարակական հարաբերությունները՝ ելնելով հողի կարևոր բնապահպանական, տնտեսական ու սոցիալական նշանակությունից, որի շնորհիվ հողն օգտագործվում և պահպանվում է որպես ժողովրդի կենսագործ Հայաստանի Հանրապետություն ունեության պայման։
Խորհրդային ժամանակաշրջանում վերացվել էր հողի մասնավոր սեփականությունը, հողն ազգայնացվել էր ու հանվել գույքային շրջանառությունից, և հողի սեփականության իրավունքն ամրագրվել էր միայն պետությանը։ 1991 թվականին ընդունված Գյուղացիական և գյուղացիական կոլեկտիվ տնտեսությունների մասին օրենքով և նույն թվականին ընդունված Հողային օրենսգրքով հողը ապապետականացվեց և վերադարձվեց գույքային շրջանառություն։
Հայաստանի Հանրապետությունում գործող ՀՀ հողային օրենսգիրքը ընդունվել է 2001 թվականին։ Որպես իրավունքի նորմերի ամբողջություն՝ Հողային իրավունքը բաժանվում է՝

ընդհանուր
հատուկ մասերի։Ընդհանուր մասը սահմանում է հողամասի հասկացությունը, հողային հարաբերություններն ու օրենսդրությունը և այդ հարաբերությունները կարգավորող այլ նորմատիվ իրավական ակտեր, տեղական ինքնակառավարման մարմինների իրավասությունները, հողային ֆոնդը և դրա դասակարգումը ըստ նպատակային (Գյուղատնտեսությունը Հայաստանում, բնակավայրերի, արդյունաբերության, Ընդերքօգտագործում և այլ արտադրական նշանակության, էներգետիկայի, տրանսպորտի, կապի, կոմունալ ենթակաոուցվածքների օբյեկտների, հատուկ պահպանվող տարածքների, հատուկ նշանակության, անտառային, ջրային, պահուստային հողերի) և գործառնական նշանակության փողային պաշաղների կառավարումը, հողերի պահպանությունը և վերահսկողությունը)։
Հողային իրավունքի հատուկ մասում սահմանվում են հողամասերի նկատմամբ քաղաքացիների և իրավաբանական անձանց իրավունքներն ու պարտականությունները, հողերի նկատմամբ պետության և համայնքների սեփականությունը, այդ հողերի օտարումն ու օգտագործման տրամադրումը, հողամասերի շրջանառությունը և առանձնահատկությունները, հողամասի նկատմամբ իրավունքների առաջացումը, դադարումը և սահմանափակումը, հողային վեճերի լուծման կարգը և այլն։
Հայաստանի Հանրապետությունում Հողային իրավունքի աղբյուրներն են Հայաստանի Հանրապետության Սահմանադրությունը, Հայաստանի Հանրապետության քաղաքացիական օրենսգիրքը, Հայաստանի Հանրապետության Հողային օրենսգիրքը, գույքի նկատմամբ իրավունքների պետական գրանցման մասին Հայաստանի Հանրապետության օրենքը և հողային հարաբերությունները կարգավորող այլ օրենքներ ու պետական կառավարման և տեղական ինքնակառավարման մարմինների ընդունած ևորմատիվ-իրավական ակտերը։
Ժողովածու (1279)

Ժողովածու (1279), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1279 թվի տակ։ Ձեռագիրը գրվել է 17-րդ դարում (1655-ից հետո) Բարսեղ գրիչի կողմից Սպահանում։ Գրված է թղթի վրա, որը ունի 24.7x18.3 չափս։ Ձեռագիրը կազմված է 489 թերթից։ Գրված է երկսյուն, բոլորգրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ գրչի 339բ, 480ա։


== Բովանդակություն ==
Ներս․ Շնորհալւոյ Մեկնութիւնք Մատթէի, Խորանացն Աւետարանի, ՅԵկեղեցական պատմութենէ։
Իգնատիոսի Մեկնութիւն Ղուկասու։


== Ծանոթագրություններ ==
(1670) Մինաարտ

(1670) Մինաարտ (անգլ.՝ Minnaert), աստերոիդ աստերոիդների հիմնական գոտում։ Հայտնաբերվել է 1934 թվականի սեպտեմբերի 9-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 2,901482 ա. մ., առավելագույնը մոտենում է 2,6044 ա. մ. հեռավորության վրա և հեռանում 3,1985 ա. մ.։ Արեգակի շուրջ մեկ ամբողջական պտույտ է կատարում 1805,21 երկրային օրվա ընթացքում, իր ուղեծրով շարժվելով միջինում 0,199423 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1670) Մինաարտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)